b"\n_START_ARTICLE_\nNarciso Manuel Rodr\xc3\xadguez de Armas\n_START_SECTION_\nTraject\xc3\xb2ria\n_START_PARAGRAPH_\nComen\xc3\xa7a a destacar a les files de la UD Las Palmas, amb qui debuta a primera divisi\xc3\xb3 a la temporada 82/83. Juga cinc partits l'any en el qual el club canari baixa a Segona. El 1985 Las Palmas recupera la m\xc3\xa0xima categoria, i el davanter \xc3\xa9s titular amb els de l'Insular. Entre 1985 i 1988 disputa 91 partits i marca 21 gols, 11 d'ells a la 87/88, que no serveixen per evitar un nou descens de categoria._NEWLINE_L'estiu de 1988 fitxa per l'Sporting de Gij\xc3\xb3n on \xc3\xa9s titular durant les dues primeres temporades, marcant onze gols a la 89/90. A la seg\xc3\xbcent, per\xc3\xb2, tan sols disputa 10 partits. El 1991 marxa al Real Burgos on qualla dues discretes temporades, fins al descens dels castellans a la categoria d'argent el 1993._NEWLINE_En total, el davanter canari suma 216 partits i 44 gols a primera divisi\xc3\xb3."